
	Preambul 
În temeiul prevederilor art. 9 alin. (l) lit. e) din Legea nr.197/2012 privind asigurarea calității în domeniul serviciilor sociale, elaborarea planului de dezvoltare a serviciilor sociale cu respectarea principiilor calității în domeniul serviciilor sociale, prevăzute la art. 3 alin. (2) din aceeași lege și în concordanță cu politica națională și sectorială în domeniul asistenței sociale, prezentul Plan de Dezvoltare a Serviciilor Sociale este elaborat  în conformitate cu condițiile care stau la baza acreditării ca furnizor de servicii sociale, constituind un instrument strategic de planificare, monitorizare și dezvoltare a rețelei de servicii sociale la nivelul unității administrative-teritoriale. 
	Fiecare obiectiv/serviciu social prevăzut în planul de dezvoltare a serviciilor sociale are propriul plan de dezvoltare, în corelare cu scopul și funcțiile serviciului social, prevăzute în regulamentul de organizare și funcționare. 

I.   ÎN ELABORAREA PLANULUI DE DEZVOLTARE A SERVICIILOR SOCIALE , ECHIPA A PARCURS URMĂTOARELE ETAPE:
	DOCUMENTAREA
· analiza legislației în vigoare în funcție de categoria de beneficiari pentru care furnizorul de servicii sociale dorește să dezvolte servicii sociale, conform actelor constitutive;
· legea asistenței sociale, legislația privind asigurarea calității în domeniul serviciilor sociale, legislația specială cu privire la drepturile fiecărei categorii de beneficiari, 
· nomenclatorul serviciilor sociale, regulamentele-cadru de organizare și funcționare a serviciilor sociale, standardele minime de calitate etc., precum și legislația aplicabilă în vederea obținerii tuturor autorizațiilor administrative prealabile funcționării; 
· analiza contextului înființării serviciilor sociale: politicile și strategiile naționale în domeniu, politicile și strategiile locale în domeniu, caracteristicile comunității, nevoi identificate deja în comunitate, nevoi noi identificate, datele statistice la nivelul unităților administrativ-teritoriale; 
· consultarea reprezentanților autorităților administrației publice locale, a potențialilor beneficiari sau, după caz, a studiilor de piață existente etc.; 
· solicitarea de consiliere din partea agenției județene pentru plăți și inspecție socială, respectiv a municipiului București, în conformitate cu prevederile art. 10 alin. (1) lit. a) din Legea nr. 197/2012, cu modificările și completările ulterioare.
	CONTEXTUL SOCIO-ECONOMIC
	DATE DEMOGRAFICE


· Localizare
	Orașul Negru Vodă este situat în sudul podișului cu același nume din Dobrogea, la 6 kilometri de granița cu Bulgaria. Orașul de frontieră se află la 48 de kilometri de municipiul Constanța (10 km pe DN39 și 38 pe DN38) și la 33 de kilometri de municipiul Mangalia (prin DJ 391). Localitatea este și punctul terminus al liniei secundare 803 (Medgidia-Negru Vodă), o cale ferată neelectrificată simplă care leagă Dobrogea de Bulgaria.

· Scurt istoric
	Pe teritoriul orașului modern au fost găsiți tumuli din epoca antică și urmele unei așezări din epoca medieval timpurie (secolul X). Localitatea Karaömer a fost fondată în anul 1715, în cadrul Imperiului Otoman. În urma Războiului Ruso-Turc din 1877-1878, localitatea a devenit teritoriu românesc, fiind colonizată cu români din Oltenia, Muntenia și Moldova din cauza populației reduse. În timpul Primului Război Mondial, Caraomer a fost scena unor lupte grele între forțele Antantei (Regatul României și Imperiul Rus) și cele ale Puterilor Centrale (Imperiul German, Bulgaria și Imperiul Otoman). Trupele române și ruse, aflate pe linia Oltina-Negru Vodă-Mangalia, au fost înfrânte și s-au retras spre nord. Între lunile mai 1918 și noiembrie 1919, satul Caraomer a fost sub administrație bulgară, ca urmare a Tratatului de la București din 1918.
	În timpul celui de-al Doilea Război Mondial, satul Negru Vodă a fost scena unei alte bătălii. La 25 august 1944, o companie din Regimentul 2 Grăniceri a oprit avansul unui coloane germane motorizate a unei unități de artilerie antiaeriană care se retrăgea dinspre Cobadin. Înainte de anul 1968, Negru Vodă a fost reședință de raion, iar ulterior a fost centru de comună. În anul 1989, Negru Vodă a fost declarat oraș agro-industrial.
	După Războiul Ruso-Turc din 1877-1878, comuna Caraomer avea în anul 1880 următoarele cătune în componență: Caraomer (53 de familii de tătari), Alibeichoi (8 familii de cerchezi, desființat), Canlicicur (95 de familii de tătari coloniști, desființat înainte de 1989), Dauluchioi (19 familii de turci), Ghiuvenlia (45 de familii de turci), Cherchezchioi (18 familii de turci), Derechioi (11 familii de tătari, desființat), Docuzaci (8 familii de turci), Mamuzlia (3 familii de turci), Calfachioi (12 familii de turci). Cătunul Vâlcelele (denumit atunci Valala) aparținea de comuna Cotu Văii (denumirea istorică: Chiragi) și avea doar 2 familii de turci. Numeroase familii de musulmani au dispărut sau au emigrat în urma războiului, zona fiind colonizată ulterior cu români. În anul 1902, Caraomer avea 12 turci și 239 de tătari, Dauluchioi avea 89 de turci, iar Valala avea 37 de turci. Comunitatea musulmană din oraș are o geamie construită în jurul anului 1867.
	În anul 1930, localitatea avea o populație de aproximativ 4800 de persoane, dintre care aproximativ 3850 erau români, 600 turci și tătari, 100 bulgari și câte 50 de persoane erau de origine rusă, rromă, armeană, găgăuză și germană. În urma recensământului din 2021, în orașul Negru Vodă locuiau 4616 de persoane, dintre care 3563 erau români și 40 erau turci. Satul Grăniceru, deși încă figurează în nomenclatorul localităților din România, este de fapt dezafectat și depopulat.

Tabel  privind populația orașului Negru Vodă și categorii de beneficiari de asistență social 
	Numarul de Familii  oras Negru  Voda si satele aferente

	Oraș Negru Vodă  
	Sate : Darabani  și  Secția Darabani 
	Sat: Vâlcelele

	    1350 familii
	241 familii
	93 familii

	Total populație și populație de  alte etnii

	Populația totală: 5088
	Persoane de etnie roma : 756  
	 Populație de etnie turcă 115
 Populație de etnie romă 641
Alte etnii nu sunt cunoscute  

	Persoane asistate social din orașul Negru Vodă

	715  persoane din care ,  112 persoane de etnie romă

	Pensionari -adulți Conform Legii nr 292/2011 ( 877 persoane)

	288 pensionari cu venituri de 800 lei / lună 
	74 pensionari peste 75 ani ce primesc carduri pentru mese calde conf OUG 115/2020
	396 pensionari cu vârste între 60- 85 ani 
	119 persoane cu dizabilități din care : 18 persoane  beneficiare de Asistenți Personali 19 persoane beneficiari de indemnizație pentru persoane cu dizabilități conform Legii 448/2006
	Negru Vodă -  77
Vâlcelele - 20 
Darabani și Secție -22









	Beneficiari  de VMI , conform Legii nr 196/2016  (123persoane)

	Negru Vodă 
	Secția Darabani 
	Darabani 
	Vâlcelele

	80
	10
	15
	18

	Ajutor de încălzirea locuinței Conf. OUG 70/ 2011  (70 dosare )

	Negru Vodă 
	Secția Darabani 
	Darabani 
	Vâlcelele

	14
	3
	5
	3

	Copii instituționalizați Conf. Legii272/2004 ( 11copii)

	  Oraș Negru Vodă
	Sat Vâlcele

	   10
	 1

	Copii cu părinți plecați în străinătate Conform legii nr 272/2004 și HG 691/2015  (160 copii)

	Negru Vodă 
	Secția Darabani 
	Darabani 
	Vâlcelele

	73
	6
	58
	23

	Persoane cu dizabilități Conform Legii 448/2006  (385 persoane)

	Adulti cu dizabilitati din centrele de ingrijire 
Ce aparțin DGASPC Constanța 
	Din comunitate 

	  266
	  119



· Evoluția Populației orașului Negru Vodă (2011 - 2022)
	Potrivit datelor colectate în urma recensământului din 2011, Orașul Negru Vodă avea o populație de 32,981 locuitori. Cu toate acestea, în ultimii 10 ani, numărul de locuitori a înregistrat o scădere de 28,365 persoane, reprezentând o diminuare de 86.00% în comparație cu cifrele din recensământul din 2011. Prin urmare, conform informațiilor obținute în anul 2021, populația orașului Negru Vodă este estimată la 5080 locuitori.

· Viziunea de dezvoltare 
	Până în anul 2030 Orașul  Negru Vodă va deveni o localitate modernă în care oamenii să trăiască o viață sănătoasă, îndreptată către valorile de familie, cu grijă si respect pentru generațiile următoare, într-o localitate cu o administrație competentă și determinată să creeze condițiile necesare unui trai decent locuitorilor orașului.
Obiectivul general al Strategiei de Dezvoltare Locala consta in asigurarea dezvoltării omogene integrate a orașului astfel încât să crească atractivitatea pentru locuire. 
	În vederea realizării obiectivului general, se va urmări atingerea următoarelor obiective specifice: 
· Domeniul economie-agricultura: dezvoltarea agriculturii; 
· Domeniul economie-industria si serviciile: sprijinirea dezvoltării economice, promovarea parteneriatului public-privat și crearea de oportunități și facilități atractive pentru potențialii investitori autohtoni sau străini; 
· Domeniul protecția mediului: promovarea activă a măsurilor de protecție a acestuia; 
· Domeniul dezvoltare socială: ridicarea standardului de viață pentru locuitorii orașului Negru Vodă; 
· Domeniul amenajarea teritoriului, urbanism și infrastructura de transport: dezvoltarea optimă a infrastructurii locale; 
· Domeniul administrație publică locală: creșterea capacității administrative la nivel local; 
· Domeniul educație și formare: dezvoltarea resurselor umane prin îmbunătățirea infrastructurii educaționale si asigurarea accesului la diferite forme de educație; 
· Domeniul cultură, sport și agreement: extinderea infrastructurii pentru cultură, sport și agrement.


	Din punct de vedere al serviciilor sociale avem următoarele obiective specifice: 
· Întărirea legăturilor interinstituționale și cele cu societate civilă, PNG și semnarea de parteneriate publice-private; 
· Îmbunătățirea și extinderea sistemului de servicii de asistentă socială și comunitară pentru populația orașului. 
	
	Nevoi specifice identificate conform datelor preliminare pentru realizarea analizei de nevoi a comunității: 
· Dezvoltarea Pachetului minim de servicii / SAC pentru persoane aflate în dificultate; 
· Înființarea de servicii de zi pentru copii aflați in situație de risc; 
· Înființarea de îngrijire la domiciliu pentru persoanele vârstnice și alte servicii de suport pentru persoanele vârstnice; 

	I.   Stabilirea principalelor elemente ale serviciului sau, după caz, ale serviciilor sociale pe care furnizorul de servicii sociale intenționează să le înființeze, respectiv:
1) Categoria de beneficiari și caracteristici specifice 
a) Persoane aflate în dificultate și vulnerabilitate: orice persoană din comunitate aflată la un moment dat într-o situație de vulnerabilitate. Situația de dificultate este situația în care se află o persoană care, la un moment dat, pe parcursul ciclului de viața, din cauze socio-economice, de sănătate și/sau care rezultă din mediul social de viață dezavantajat, și-a pierdut sau limitat propriile capacități de integrare socială; în situația de dificultate se pot afla familii, grupuri de persoane și comunități, ca urmare a afectării majorității membrilor lor. Grupul vulnerabil desemnează persoane sau familii care sunt în risc de a-și pierde capacitatea de satisfacere a nevoilor zilnice de trai din cauza unor situații de boală, dizabilitate, sărăcie, dependență de droguri sau de alcool ori a altor situații care conduc la vulnerabilitate economică și socială; 
b) Persoane vârstnice: persoane vârstnice cu domiciliul pe raza UAT, cu niveluri diferite de dependență conform prevederilor legale ca urmare a pierderii autonomiei funcționale din cauze fizice, psihice sau mintale, necesită ajutor semnificativ pentru a realiza activitățile uzuale ale vieții de zi cu zi. 
	Situația de dependență este o consecință a bolii, traumei și dizabilității și poate fi exacerbată de absența relațiilor sociale și a resurselor economice adecvate care se găsesc în una dintre următoarele situații: 
· nu au familie sau nu se află în întreținerea unei sau unor persoane obligate la aceasta, potrivit dispozițiilor legale în vigoare; 
· nu au dreptul la asistent personal/indemnizație lunară de însoțitor, conform legii; 
· nu au posibilitatea de a-și asigura condițiile decente de locuit pe baza resurselor proprii; nu realizează venituri proprii sau acestea nu sunt suficiente pentru asigurarea îngrijirii necesare; 
· nu se pot gospodări singure sau necesită îngrijire specializată;
·  se află în imposibilitatea de a-și asigura nevoile socio-medicale, din cauza bolii ori stării fizice sau psihice; 
· nu au susținători legali sau cu întreținători legali, care locuiesc sau nu cu aceștia, care nu-și pot îndeplini obligația legală de întreținere din motive independente de voința lor, datorate stării de sănătate (ex: dependența de alcool, invaliditate, handicap, boli cronice), situației economice precare, sarcinilor familiale (copii în întreținere până la 7 ani, persoane cu handicap și/sau alte persoane în întreținere, față de care există această obligație legală) sau stabiliți în afara razei administrativ teritoriale a județului sau în afara țării, constatate pe baza actelor doveditoare/informațiilor: 
· se află în întreținerea unei sau unor persoane obligate la aceasta, potrivit dispozițiilor legale în vigoare, dar aceasta/acestea nu îi pot asigura îngrijirea și întreținerea din motive independente de voința lor, datorate stării de sănătate (ex: dependența de alcool, invaliditate, handicap, boli cronice), situației economice precare, sarcinilor familiale (copii în întreținere până la 7 ani, persoane cu handicap și/sau alte persoane în întreținere, față de care există această obligație legală) sau, 
· stabiliți în afara razei administrativ teritoriale a județului sau în afara țării constatate pe baza actelor doveditoare/informațiilor menționate în fișa de evaluare socio-medicală și geriatrică (în această situație persoana/persoanele obligate să asigure întreținerea persoanei vârstnice se angajează să achite integral serviciile de îngrijire la domiciliu din venitul propriu).
c) Copii aflați în situație de risc; 
d) Copii din familii cu dificultăți socio-economice; 
e) Copii ai căror părinți sunt plecați la muncă în străinătate; 
f) Copii din familii monoparentale sau disfuncționale; 
g) Copiii cu risc de abandon școlar; 
h) Copiii expuși la violență domestică, neglijență sau abuz; 
i) Copiii din familii cu probleme de sănătate mentală sau dependențe;

· Codul și categoria de serviciu social identificat în Nomenclatorul serviciilor sociale; 
· Servicii de asistență comunitară - cod CPV 8899CZ-PN-V; 
· Centru de zi pentru consiliere si sprijin pentru părinți și copii - Cod 8899-CZ-F-I;
· Unități de îngrijire la domiciliu - cod 8810ID-I; 
· Un set-cheie de indicatori de performanță ai serviciului social: conform standardului minim de calitate pentru fiecare tip de serviciu social propus spre înființare. 




	II.   Elaborarea procedurilor de lucru, prevăzute în standardele minime de calitate aplicabile 
Ordinul MMJS nr. 27/2019 privind aprobarea standardelor minime de calitate pentru serviciile sociale de zi destinate copiilor. 
	Elaborarea procedurilor de lucru este o cerință esențială pentru asigurarea calității și conformității serviciilor furnizate. Standardele minime de calitate includ proceduri clare, care stabilesc modul de desfășurare a activităților și serviciilor, pentru a se asigura că beneficiarii, copiii și familiile lor, primesc sprijinul corespunzător. 
	Ordinul MMJS nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, anexele nr. 1-9.
	Anexa 6 - Standardele minime de calitate pentru serviciile sociale acordate în comunitate, organizate ca centre de zi destinate persoanelor adulte - modificată și înlocuită de Anexa nr. 1 la Ordinul nr. 2143 din 17.11.2022.
	Anexa 7 - Standardele minime de calitate pentru serviciile sociale acordate în comunitate și pentru serviciile sociale acordate în sistem integrat cu alte servicii de interes general destinate persoanelor adulte.
	Anexa 8 - Standardele minime de calitate pentru serviciile de îngrijiri la domiciliu pentru persoane vârstnice -Modificată și înlocuită de Anexa nr. 2 la Ordinul nr. 2143 din 17.11.2022. 
	În vederea obținerii licențierii serviciului social vor trebui elaborate toate Procedurile de lucru specifice conform standardelor minime enumerate mai sus, aferente fiecărui serviciu social. 

	III.   Includerea în procedurile de lucru a indicatorilor de performanță, în cazul în care aceștia depășesc cerințele prevăzute în standardele minime de calitate - conform standardelor de calitate. 
	În cazul în care serviciile sunt înființate în cadrul unor proiecte cu finanțare nerambursabilă, atunci se aplică și indicatorii de performanță prevăzuți în proiect. 

	IV.   Estimarea costurilor necesare pentru implementarea proceselor și atingerea rezultatelor, cu respectarea standardelor minime de calitate. 
	Calculul costurilor necesare pentru serviciile sociale implică luarea în considerare a unei game largi de cheltuieli, atât inițiale, cât și recurente. Acestea pot fi grupate în mai multe categorii principale: spațiu, amenajare, mobilier si echipamente, consumabile, dotari, utilitati, plata personalului, intretinere, reparații, cheltuieli administrative. 
	În estimarea costurilor se va ține cont de Hotărârea Nr. 1253/2022 din 12 octombrie 2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale. 
· Copii beneficiari ai serviciilor centrelor de zi fără echipă mobile - 22.538 lei/an/beneficiar;
· Copii beneficiari ai serviciilor centrelor de zi an/beneficiar - 7.654 lei/an/beneficiar; 
· Unitățile de îngrijire la domiciliu - 8810 ID-I - persoane încadrate în gradele de dependență IA, IB și IC, potrivit Grilei naționale de evaluare a nevoilor persoanelor vârstnice, aprobată prin Hotărârea Guvernului nr. 886/2000; cel puțin 20 de ore pe săptămână, cu un cost de 36 lei/oră - 37.440/an/beneficiar;
· Unitățile de îngrijire la domiciliu – 8810 ID-I - persoane încadrate în gradele de dependență IIA, IIB și IIC, potrivit Grilei naționale de evaluare a nevoilor persoanelor vârstnice, aprobată prin Hotărârea Guvernului nr. 886/2000; cel puțin 10 ore pe săptămână, însă mai puțin de 20 de ore, cu un cost de 36 lei/oră - 28.080/an/beneficiar; 
· Unitățile de îngrijire la domiciliu - 8810 ID-I - persoane încadrate în gradul de dependență IIIA, potrivit Grilei naționale de evaluare a nevoilor persoanelor vârstnice, aprobată prin Hotărârea Guvernului nr. 886/2000; mai puțin de 10 ore pe săptămână, cu un cost de 36 lei/oră - 18.720 an/beneficiar. 
Pentru serviciile de asistență comunitară, nu sunt elaborate deocamdată standarde de cost. 
Cheltuielile de personal reprezintă maximum 80% din valoarea standardului de cost. 
La estimarea resurselor necesare, furnizorul de servicii sociale are în vedere cel puțin următoarele: 
· obligațiile furnizorului prevăzute în legea privind asigurarea calității în domeniul serviciilor sociale; 
· standardele de calitate în vigoare, aplicabile serviciilor sociale planificate; 
· standardele de cost în vigoare, aplicabile serviciilor sociale planificate; 
· regulamentele-cadru de organizare și funcționare aplicabile serviciilor sociale planificate; 
· alte acte normative care reglementează organizarea și funcționarea serviciilor sociale/obiectivului în care urmează să funcționeze serviciile sociale etc. 

	V.   Identificarea și alocarea resurselor necesare pentru a pregăti punerea în funcțiune a serviciului social. 
	Toate serviciile sociale vor funcționa pe raza orașului Negru Vodă în clădirii moderne sau existente conform necesităților serviciului și bugetului existent. Prin solicitarea și obținerea autorizațiilor administrative prealabile desfășurării activității, prevăzute de legislația în vigoare, precum și asigurarea conformității cu reglementările locale, naționale și sectoriale, se protejează siguranța și bunăstarea beneficiarilor. Iată o listă detaliată a autorizațiilor necesare: 
1. Autorizație Sanitară de Funcționare de la Direcția de Sănătate Publică (DSP): certifică faptul că centrul respectă normele de igienă și sănătate publică. Se obține după verificarea conformității cu normele de igienă, siguranța alimentară (dacă este cazul), gestionarea deșeurilor și planurile de igienizare; 
2. Autorizație de Securitate la Incendiu de la Inspectoratul pentru Situații de Urgență (ISU) sau negație - certifică faptul că centrul respectă reglementările de siguranță la incendiu. Avize și Autorizații pentru Siguranța Alimentară (dacă se oferă masă) Autorizație de la Inspectoratul Teritorial de Muncă (ITM); 
3. Acreditare si Licențiere de la Ministerul Muncii si Solidarității Sociale - în domeniul calității serviciilor sociale se acreditează furnizorii și se licențiază serviciile sociale, în condițiile prezentei legi de către Ministerul Muncii si Solidarității Sociale. 
	Licențierea serviciilor sociale se realizează în baza standardelor minime de calitate, ce reprezintă cerințele minimale privind eficacitatea și eficiența activităților desfășurate în raport cu nevoile beneficiarilor, obiectivele asumate, rezultatele așteptate. Standardele minime de calitate, denumite în continuare standarde minime, constituie nivelul de referință a calității serviciilor sociale, iar îndeplinirea acestora este obligatorie și se atestă prin licență de funcționare. 
	Certificatul de acreditare nu acordă furnizorului de servicii sociale dreptul de a acorda servicii sociale înainte de obținerea licenței de funcționare provizorii/licenței de funcționare. Licențierea serviciilor sociale se realizează la cererea furnizorului, pentru fiecare serviciu social în parte. Furnizorul are obligația de a solicita licențierea inițială ori eliberarea unei noi licențe de funcționare a serviciului social conform prevederilor legale. Licența de funcționare se eliberează pe o perioadă de 5 ani pentru toate tipurile de servicii sociale. 
	Acordarea serviciilor conform procedurilor aprobate prin decizia furnizorului de servicii sociale; setul procedurilor aprobate conține obligatoriu mecanisme de evaluare internă. 
	Setul procedurilor aprobate conține obligatoriu mecanisme de evaluare interna si vor fi aprobate prin HCL împreună cu regulamentul de organizare si funcționare. Respectarea procedurilor asigură obținerea și menținerea licenței de funcționare. 
	Punerea în funcțiune a mecanismelor de evaluare internă pentru asigurarea permanentă a menținerii cel puțin a standardelor minime de calitate în vederea acordării licenței de funcționare și, după caz, a indicatorilor de performanță stabiliți de furnizorul de servicii sociale. 
	Conform standardelor minime de calitate, pentru fiecare serviciu social se realizează anual un raport de activitate și există aprobat un set de indicatori in baza cărora se realizează.
	Îmbunătățirea permanentă a procedurilor de lucru se face în funcție de feedback-ul obținut prin mecanismele de evaluare a satisfacției persoanelor beneficiare, de rezultatul vizitelor realizate de inspecția socială și, după caz, acolo unde există, pe baza rapoartelor de monitorizare independentă și a mecanismului de evaluare internă și externă implementate la inițiativa furnizorului de servicii sociale; în plus față de monitorizarea asigurată prin personalul de conducere al centrului și de organele de conducere ale furnizorului de servicii sociale, furnizorul de servicii sociale poate achiziționa servicii de audit pentru măsurarea calității serviciilor prestate. 

	VI.   Actualizarea planului propriu de dezvoltare a serviciului social în funcție de feedback-ul colectat prin mijloacele de evaluare centrate pe nevoile persoanei beneficiare, se realizează periodic, în funcție de raportul anual de activitate, raportul de audit care se realizează cel puțin o data la trei ani, feedback-ul beneficiarilor în baza chestionarului de evaluare a gradului de satisfacție a beneficiarilor, sesizărilor și reclamațiilor. 


	VII.   RESURSE LEGISLATIVE CARE GHIDEAZĂ ACTIVITATEA 
1. Legea nr. 292/2011 Legea asistenței sociale, cu modificările ulterioare;
2. Legea nr. 197/2012 privind asigurarea calității în domeniul serviciilor sociale, cu modificările și completările ulterioare; 
3. Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;
4. Hotărârea Guvernului României nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare; 
5. Hotărârea Guvernului României nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările si completările ulterioare;
6. Codul de bună practică al asistentului social, adoptat prin Hotărârea Congresului Național al Colegiului Național al Asistenților Sociali nr. 2/2019; la acestea se adaugă legislația specifică fiecărei categorii de beneficiari: protecția copilului, protecția persoanelor vârstnice, a persoanelor cu dizabilități etc., însemnând toată legislația specifică domeniului asistenței sociale. 
	II. CONȚINUTUL PLANULUI DE DEZVOLTARE A SERVICIILOR SOCIALE 
	VIII.   Scopul planului de dezvoltare a serviciilor sociale, în conformitate cu misiunea furnizorului de servicii sociale, Primăria Negru Vodă, prevăzută în actele constitutive. 
	Planul de Dezvoltare a Serviciilor Sociale urmărește îmbunătățirea și adaptarea serviciilor sociale oferite în cadrul comunității pentru a răspunde eficient nevoilor persoanelor vulnerabile, cu accent pe copii, vârstnici și familiile aflate în situații de risc. 
	Acest plan este centrat pe crearea unui cadru eficient pentru dezvoltarea unor servicii sociale de calitate, cu scopul de a îmbunătăți calitatea vieții beneficiarilor și de a promova incluziunea sociala. 
	Obiectivele Planului de dezvoltare sunt extrase din atribuțiile si responsabilitățile Compartimentului de Asistență Socială înființat prin Hotărârea nr. 797 din 8 noiembrie 2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal. 
	Compartimentul de asistență socială este structura specializată în administrarea și acordarea beneficiilor de asistență socială și a serviciilor sociale, înființată la nivel de compartiment funcțional în aparatul de specialitate al primarului, cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială. 
	În aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială Compartimentul îndeplinește, în principal, următoarele funcții: 
· de realizare a diagnozei sociale la nivelul unității administrativ-teritoriale respective, prin evaluarea nevoilor sociale ale comunității, realizarea de sondaje și anchete sociale, valorificarea potențialului comunității în vederea prevenirii și depistării precoce a situațiilor de neglijare, abuz, abandon, violență, a cazurilor de risc de excluziune socială etc.; 
· de coordonare a măsurilor de prevenire și combatere a situațiilor de marginalizare și excludere socială în care se pot afla anumite grupuri sau comunități; 
· de strategie, prin care asigură elaborarea strategiei de dezvoltare a serviciilor sociale și a planului anual de acțiune, pe care le supune spre aprobare consiliului local; 13 d) de comunicare și colaborare cu serviciile publice deconcentrate ale ministerelor și instituțiilor care au responsabilități în domeniul asistenței sociale, cu serviciile publice locale de asistență socială, precum și cu reprezentanții societății civile care desfășoară activități în domeniu, cu reprezentanții furnizorilor privați de servicii sociale, precum și cu persoanele beneficiare; 
· de promovare a drepturilor omului, a unei imagini pozitive a persoanelor, familiilor, grupurilor vulnerabile.

	IX.   Atribuțiile Compartimentului în domeniul organizării, administrării și acordării serviciilor sociale, sunt următoarele: 
· elaborează, în concordanță cu strategiile naționale și județene, precum și cu nevoile locale identificate, strategia locală de dezvoltare a serviciilor sociale, pe termen mediu și lung, pentru o perioadă de 5 ani, respectiv de 10 ani, pe care o propune spre aprobare consiliului local și răspunde de aplicare acesteia; 
· elaborează planurile anuale de acțiune privind serviciile sociale administrate și finanțate din bugetul consiliului local și le propune spre aprobare consiliului local, care cuprind date detaliate privind numărul și categoriile de beneficiari, serviciile sociale existente, serviciile sociale propuse pentru a fî înființate, programul de contractare a serviciilor din fonduri publice, bugetul estimat și sursele de finanțare; 
· inițiază, coordonează și aplică măsurile de prevenire și combatere a situațiilor de marginalizare și excludere socială în care se pot afla anumite grupuri sau comunități; 
· identifică familiile și persoanele aflate în dificultate, precum și cauzele care au generat situațiile de risc de excluziune socială; 
· realizează atribuțiile prevăzute de lege în procesul de acordare a serviciilor sociale; 
· propune primarului, în condițiile legii, încheierea contractelor de parteneriat public-public și public-privat pentru susținerea dezvoltării serviciilor sociale; 
· propune înființarea serviciilor sociale de interes local; 
· colectează, prelucrează și administrează datele și informațiile privind beneficiarii, furnizorii publici și privați și serviciile administrate de aceștia și le comunică serviciilor publice de asistență socială de la nivelul județului, precum și Ministerului Muncii și Justiției Sociale, la solicitarea acestuia; 
· monitorizează și evaluează serviciile sociale; 
· elaborează și implementează proiecte cu finanțare națională și internațională în domeniul serviciilor sociale; 14 k) elaborează proiectul de buget anual pentru susținerea serviciilor sociale, în conformitate cu planul anual de acțiune, și asigură finanțarea/cofmanțarea acestora; 
· asigură informarea și consilierea beneficiarilor, precum și informarea populației privind drepturile sociale și serviciile sociale disponibile; 
· furnizează și administrează serviciile sociale adresate copilului, familiei, persoanelor cu dizabilități, persoanelor vârstnice, precum și tuturor categoriilor de beneficiari prevăzute de lege, fiind responsabil de calitatea serviciilor prestate; 
· încheie contracte individuale de muncă și asigură formarea continuă de asistenți personali; evaluează și monitorizează activitatea acestora în condițiile legii; 
· sprijină compartimentul responsabil cu contractarea serviciilor sociale, înființat potrivit prevederilor art.113 alin. (1) din Legea asistenței sociale nr. 292/2011, cu modificările și completările ulterioare, în elaborarea documentației de atribuire și în aplicarea procedurii de atribuire, potrivit legii; 
· planifică și realizează activitățile de informare, formare și îndrumare metodologică, în vederea creșterii performanței personalului care administrează și acordă servicii sociale; 
· colaborează permanent cu organizațiile societății civile care reprezintă interesele diferitelor categorii de beneficiari; 
· sprijină dezvoltarea voluntariatului în serviciile sociale, cu respectarea prevederilor Legii nr. 78/2014 privind reglementarea activității de voluntariat în România, cu modificările ulterioare; 
· îndeplinește orice alte atribuții prevăzute de reglementările legale în vigoare. 

	X.   În administrarea și acordarea serviciilor sociale, Compartimentul realizează următoarele: 
· solicită acreditarea ca furnizor de servicii sociale și licența de funcționare pentru serviciile sociale ale autorității administrației publice locale din unitatea administrativ-teritorială respectivă; 
· primește și înregistrează solicitările de servicii sociale formulate de persoanele beneficiare, de reprezentanții legali ai acestora, precum și sesizările altor persoane/instituții/furnizori privați de servicii sociale privind persoane/familii/grupuri de persoane aflate în dificultate; 
· evaluează nevoile sociale ale populației din unitatea administrativ-teritorială în vederea identificării familiilor și persoanelor aflate în dificultate, precum și a cauzelor care au generat situațiile de risc de excluziune socială; 
· elaborează, în baza evaluărilor inițiale, planurile de intervenție care cuprind măsuri de asistență socială, respectiv serviciile recomandate și beneficiile de asistență socială la care persoana are dreptul; e) realizează diagnoza socială la nivelul grupului și comunității și elaborează planul de servicii comunitare; 
· acordă servicii de asistență comunitară în baza măsurilor de asistență socială incluse de Compartiment în planul de acțiune; 
· recomandă realizarea evaluării complexe și facilitează accesul persoanelor beneficiare la serviciile sociale; 
· acordă direct sau prin centrele proprii serviciile sociale pentru care deține licența de funcționare, cu respectarea etapelor obligatorii prevăzute la art. 46 din Legea nr. 292/2011, cu modificările și completările ulterioare, a standardelor minime de calitate și a standardelor de cost. 
· Compartimentul desfășoară o serie de servicii sociale specifice pe tipuri de beneficiari conform Legii 292/2011 a asistenței sociale. 
	Scopul prezentului plan este de a contribui la atingerea misiunii pentru care a fost înființată Direcția de Asistență Socială Negru Vodă. 
	Rezumatul planului de dezvoltare a serviciilor sociale
	Acest plan este centrat pe crearea unui cadru eficient pentru dezvoltarea unor servicii sociale de calitate, cu scopul de a îmbunătăți calitatea vieții beneficiarilor și de a promova incluziunea socială. 

	XI.   Obiectivele Planului de Dezvoltare a Serviciilor Sociale 
· Îmbunătățirea calității vieții beneficiarilor;
· Asigurarea accesului la servicii sociale de calitate, personalizate pentru a răspunde nevoilor copiilor aflați în situații de risc, persoanelor vârstnice, persoanelor cu dizabilități și familiilor vulnerabile;
· Prevenirea și reducerea riscului de excluziune socială; 
· Crearea de programe de intervenție timpurie și de prevenire pentru a sprijini grupurile vulnerabile să devină autonome și să participe activ în comunitate; 
· Promovarea incluziunii sociale și egalității de șanse; 
· Dezvoltarea unor servicii care să sprijine integrarea socială, educațională și profesională a beneficiarilor, reducând inegalitățile și discriminarea;
· îmbunătățirea capacității instituționale: 
· Creșterea eficienței și calității furnizării serviciilor sociale prin dezvoltarea infrastructurii, formarea personalului și implementarea unor mecanisme de evaluare și monitorizare. 

XII.   Contextul elaborării planului de dezvoltare a serviciilor sociale 
· Încadrarea în prevederile strategiei naționale, detaliile privind comunitatea au fost menționate anterior;
· Oportunitățile sectorului serviciilor sociale la nivel național și local, în unitatea/unitățile administrativ- teritoriale unde furnizorul de servicii sociale dorește să dezvolte/înființeze servicii sociale: în momentul de față nu exista servicii sociale înființate; 
· Strategia europeană pentru persoanele cu handicap în perioada 2021-2030; 
· Strategia națională privind persoanele cu dizabilități 2022-2027 aprobată prin Hotărârea nr. 1543/2022 pentru aprobarea Strategiei naționale privind prevenirea instituționalizării persoanelor adulte cu dizabilități și accelerarea procesului de dezinstituționalizare, pentru perioada 2022-2030;
· Strategia națională pentru dezvoltare durabilă a României 2030 - aprobată prin Hotărârea de Guvern nr. 877/9 noiembrie 2018; 
· Strategia națională privind incluziunea socială și reducerea sărăciei pentru perioada 2022-2027, aprobată prin Hotărârea de Guvern 440/2022; 
· Strategia națională pentru ocuparea forței de muncă 2021-2027 aprobată prin Hotărârea de Guvern 558/2021; 
· Strategia națională privind egalitatea de șanse și de tratament între femei și bărbați 2021-2027 aprobată prin Hotărâre de Guvern nr. 1.547/2022;
· Strategia națională privind îngrijirea de lungă durată și îmbătrânire activă pentru perioada 2023 -2030 aprobată prin Hotărâre de Guvern nr. 1.492/2022; 
· Strategia județeană de dezvoltare a serviciilor sociale în domeniul asistenței sociale și protecției copilului pe termen mediu (2022 - 2027) și lung (până în 2031); 
· Strategia de dezvoltare durabilă locală a orașului Negru Vodă.
	Elaborarea planului de dezvoltare a serviciilor sociale pentru UAT Negru Vodă, Direcția de Asisteță Socială se bazează pe o analiză detaliată a contextului actual și a nevoilor comunității locale. 
	Acest plan este esențial pentru a aborda deficiențele existente și pentru a asigura o îmbunătățire continuă a serviciilor oferite. 
	Contextul care a condus la necesitatea elaborării acestui plan: 
· -lipsa serviciilor sociale la nivel comunitar 
· -lipsa unui cadru structurat de dezvoltare a serviciilor sociale 
· -necesitatea dezvoltării de Parteneriate si Colaborări
· -necesitatea dezvoltării de servicii sociale 
· -necesitatea obținerii statutului de furnizor de servicii sociale 
	Planul de dezvoltare a serviciilor sociale se încadrează în Obiectivele strategiilor menționate mai sus, astfel: 
	
	Strategia europeană pentru persoanele cu handicap (2021-2030): 
· Obiectiv: Promovarea incluziunii și participării active a persoanelor cu handicap; 
· Încadrare: Asigurarea accesului la servicii sociale și educație pentru persoanele cu handicap din comună, adaptarea infrastructurii și crearea de programe de formare profesională. 
	Strategia națională privind persoanele cu dizabilități (2022-2027): 
· Obiectiv: îmbunătățirea calității vieții persoanelor cu dizabilități; 
· Încadrare: Implementarea de servicii personalizate de asistență, dezvoltarea unor centre de zi sau programe de recuperare. 
	Strategia națională pentru dezvoltare durabilă a României (2030): 
· Obiectiv: Promovarea dezvoltării economice echitabile și sustenabile; 
· Încadrare: Integrarea serviciilor sociale în planurile de dezvoltare locală pentru a susține economia locală și a combate sărăcia. 
	Strategia națională privind incluziunea socială și reducerea sărăciei (2022-2027): 
· Obiectiv: Reducerea numărului persoanelor aflate în risc de sărăcie; 
· Încadrare: Crearea de programe sociale care să sprijine familiile vulnerabile, inclusiv prin asigurarea de locuri de munca; 
	Strategia națională pentru ocuparea forței de muncă (2021-2027): 
· Obiectiv: Creșterea participărilor pe piața muncii; 
· Încadrare: Proiecte de formare profesională și servicii de orientare profesională pentru persoanele vulnerabile din comună. 
	Strategia națională privind egalitatea de șanse (2021-2027): 
· Obiectiv: Promovarea egalității de șanse între sexe. 
· Încadrare: Programe de educație și conștientizare privind egalitatea de gen și sprijin pentru femeile din comunitate. 
	Strategia națională privind îngrijirea de lungă durată (2023-2030): 
· Obiectiv: îmbunătățirea îngrijirii persoanelor vârstnice. 
· Încadrare: Crearea de servicii de îngrijire la domiciliu și centre de zi pentru seniori. 
	Strategia județeană de dezvoltare a serviciilor sociale (2022-2027): 
· Obiectiv: Creșterea eficienței serviciilor sociale la nivel județean. 
· Încadrare: Colaborarea cu autoritățile județene pentru a implementa servicii conforme cu nevoile locale, inclusiv evaluarea periodică a serviciilor existente. 
	Prin integrarea acestor obiective în Planul de dezvoltare, al orașului Negru Vodă poate aborda eficient nevoile populației vulnerabile, asigurându-se că serviciile sociale sunt aliniate la strategiile naționale și europene. 


	XIII.   Principiile aplicabile planului de dezvoltare a serviciilor sociale: 
	Principiile care guvernează activitatea de acordarea serviciilor sociale, se referă în primul rând la următoarele principii prevăzute la art. 3 alin. (2) din Legea nr. 197/2012, cu modificările și completările ulterioare: 
1. Acordarea serviciilor sociale: asigurarea, fără niciun fel de discriminare, a unor servicii sociale eficace, accesibile, comprehensive, sustenabile, centrate pe nevoile individuale ale beneficiarului; 
2. Relația dintre furnizori și beneficiarii acestora: utilizarea de mijloace de informare și comunicare corecte, transparente și accesibile, asigurarea confidențialității și securității datelor și informațiilor personale, utilizarea mecanismelor de prevenție și combatere a riscului de abuz fizic, psihologic sau financiar asupra beneficiarului; 
3. Participarea beneficiarilor: implicarea activă a beneficiarilor și a familiilor acestora în planificarea, acordarea și evaluarea serviciilor sociale; 
4. Relația dintre furnizori și autoritățile administrației publice, partenerii sociali și alți reprezentanți ai societății civile de la nivelul comunității: coordonarea eficienta dintre sectorul public și privat, încurajarea parteneriatelor pentru asigurarea sustenabilității și continuității serviciilor sociale, promovarea dezvoltării serviciilor sociale de proximitate/comunitare și a integrării acestora cu serviciile de sănătate, educație și alte servicii de interes general; 
5. Dezvoltarea resurselor umane implicate în acordarea serviciilor sociale și îmbunătățirea condițiilor de muncă: recrutarea de personal calificat și asigurarea formării continue a acestuia, implicarea voluntarilor, asigurarea condițiilor de lucru adecvate și a echipamentelor specifice activităților derulate, asigurarea sănătății și securității la locul de muncă. 
Alte principii aplicabile vizează: 
· principiul respectării drepturilor omului; 
· principiul egalității de șanse; 
· principiul nediscriminării; 
· principiul respectării demnității persoanei; 
· principiul asigurării autonomiei de voință a rezidenților; 
· principiul respectării vieții intime și private a persoanei; 
· principiul asigurării confidențialității; 
· principiul asigurării dreptului de a alege; 
· principiul abordării individualizate a beneficiarilor; 
· principiul implicării active și depline a beneficiarilor de protecție specială; 
· principiul cooperării și parteneriatului cu instituții guvernamentale și O.N.G-uri; 
· principiul recunoașterii valorii fiecărei ființe umane și valorizării ei; 
· principiul libertății de a alege spre practicare cultul religios corespunzător propriei convingeri; 
· combaterea abuzului și exploatării persoanei beneficiare conform Procedurii de identificare, semnalare și soluționare a cazurilor de abuz și neglijare respectiv Procedura privind sesizările și reclamațiile; 
· dezvoltarea resurselor umane implicate în acordarea serviciilor sociale și îmbunătățirea condițiilor de muncă; 
· recrutarea de personal calificat și asigurarea formării continue a acestuia, implicarea voluntarilor, asigurarea condițiilor de lucru adecvate și a echipamentelor specifice activităților derulate, asigurarea sănătății și securității la locul de muncă; 
	Acestea sunt completate de principiile generale aplicabile administrației publice: 
· Principiul legalității: autoritățile și instituțiile administrației publice, precum și personalul acestora au obligația de a acționa cu respectarea prevederilor legale în vigoare și a tratatelor și a convențiilor internaționale la care România este parte;
· Principiul egalității: beneficiarii activității autorităților și instituțiilor administrației publice au dreptul de a fi tratați în mod egal, într-o manieră nediscriminatorie, corelativ cu obligația autorităților și instituțiilor administrației publice de a trata în mod egal pe toți beneficiarii, fără discriminare pe criteriile prevăzute de lege; 
· Principiul transparenței: în procesul de elaborare a actelor normative, autoritățile și instituțiile publice au obligația de a informa și de a supune consultării și dezbaterii publice proiectele de acte normative și de a permite accesul cetățenilor la procesul de luare a deciziilor administrative, precum și la datele și informațiile de interes public, în limitele legii. Beneficiarii activităților administrației publice au dreptul de a obține informații de la autoritățile și instituțiile administrației publice, iar acestea au obligația corelativă a acestora de a pune la dispoziția beneficiarilor informații din oficiu sau la cerere, în limitele legii; 
· Principiul proporționalității: formele de activitate ale autorităților administrației publice trebuie să fie corespunzătoare satisfacerii unui interes public, precum și echilibrate din punctul de vedere al efectelor asupra persoanelor. Reglementările sau măsurile autorităților și instituțiilor administrației publice sunt inițiate, adoptate, emise, după caz, numai în urma evaluării nevoilor de interes public sau a problemelor, după caz, a riscurilor și a impactului soluțiilor propuse; 
· Principiul satisfacerii interesului public: autoritățile și instituțiile administrației publice, precum și personalul din cadrul acestora au obligația de a urmări satisfacerea interesului public înaintea celui individual sau de grup. Interesul public național este prioritar față de interesul public local; 
· Principiul imparțialității: personalul din administrația publică are obligația de a-și exercita atribuțiile legale, fără subiectivism, indiferent de propriile convingeri sau interese; 
· Principiul continuității: Activitatea administrației publice se exercită fără întreruperi, cu respectarea prevederilor legale;
· Principiul adaptabilității: Autoritățile și instituțiile administrației publice au obligația de a satisface nevoile societății. 

	XIV.   Obiective ale planului de dezvoltare a serviciilor sociale, programe, măsuri și indicatori: 
	- Dezvoltarea serviciilor sociale destinate persoanelor aflate în dificultate de pe raza orașului Negru Vodă.
	* denumire/Categorie serviciu social (cod serviciu social din nomenclatorul serviciilor sociale, aprobat 	prin Hotărârea Guvernului nr. 867/2015, cu modificările și completările ulterioare). 
	Sunt propuse trei tipuri de servicii sociale pentru viitor, si anume: 
A. [bookmark: _Hlk210725734]Servicii de asistență comunitară - cod CPV 8899CZ-PN-V; 
B. Centru de zi pentru consiliere si sprijin pentru părinți și copii - Cod 8899-CZ-F-I; 
C. Unități de îngrijire la domiciliu - cod 8810ID-I;
	A. Serviciul de asistență comunitară presupune intervenții în vederea prevenirii și depășirii situațiilor de dificultate la nivel de comunitate prin: 
· Identificarea persoanelor și a familiilor aflate în situație de dificultate și facilitarea accesului acestora la prestații și servicii sociale; 
· Susținerea și mobilizarea comunității în vederea prevenirii și soluționării situațiilor de dificultate pentru beneficiarii serviciului 
	Beneficiarii unui astfel de serviciu: orice persoană cu domiciliu pe raza comunei, aflată în nevoie/dificultate care nu necesită alte intervenții specializate conform Nomenclatorului serviciilor sociale, identificată de către Compartimentul Asistenta Sociala la solicitarea persoanei sau referire. 
	Tipuri de intervenții posibile conform Anexei 7 la din Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost: 
· informare și consiliere: cu privire la drepturile sociale, prevenirea și combaterea unor comportamente care pot conduce la creșterea riscului de excluziune socială (violența în familie, traficul de persoane, delincvență etc., precum și măsurile de sprijin în vederea facilitării integrării/reintegrării sociale și inserției/reinserției familiale a categoriilor de persoane defavorizate; 
· consiliere psihologică, precum și, după caz, terapii de specialitate; 
· educație extracurriculară: educație pentru sănătate, educație privind prevenirea și combaterea bolilor transmisibile, educație pentru prevenirea și combaterea consumului de droguri, alcool, tutun, educație civică, educație pentru dezvoltarea abilităților pentru o viață independentă, educație pentru prevenirea și combaterea comportamentelor anti-sociale, etc., precum și instruire pentru utilizarea limbajului mimico-gestual, pentru utilizarea de diverse dispozitive destinate persoanelor cu handicap , lucrul cu câinii utilitari, ș.a.; 
· facilitarea accesului pe piața muncii: suport pentru obținerea unui loc de muncă și menținerea pe piața muncii;
· facilitarea accesului la servicii de formare și reconversie profesională, orientare vocațională; 
· facilitarea accesului la o locuință: colaborare cu serviciile publice de asistența socială și autoritățile administrației publice locale, întocmirea și obținerea documentelor care evidențiază situația de dificultate a persoanei/familiei, identificare locuințe sociale și locuințe cu chirii accesibile, promovarea responsabilității sociale a dezvoltatorilor imobiliari, protecția drepturilor la o locuință, etc.; 
· promovarea unui stil de viață sănătos și activ: facilitarea accesului la servicii medicale, organizarea acțiunilor și/sau promovarea participării la activități de educație fizică sau sportive, organizarea evenimentelor și/sau facilitarea accesului la activități culturale și artistice, excursii și drumeții, promovarea activităților de voluntariat, etc.; 
· intervenție în stradă (efectuată de echipe mobile și/sau ambulanța socială): identificarea și evaluarea socio-medicală a persoanelor fară adăpost, transportul persoanelor fară adăpost la centre rezidențiale, precum și la unități sanitare cu paturi/ambulatorii de specialitate/cabinete medicale, acordarea unor măsuri de sprijin (distribuirea de pachete de hrană, băuturi nealcoolice calde, pături, haine, încălțăminte, acordarea de tratament medical de urgență, ș.a.); 
· colectare, depozitare și distribuire de ajutoare materiale și alimentare; 
· transportul și distribuirea hranei calde la domiciliul persoanelor eligibile pentru acordarea de masă la cantinele sociale și care nu se pot mobiliza singure; 
· comunicare și monitorizare situații de risc: telefonul verde, monitorizare persoane vârstnice singure și bolnavi cronici cu venituri mici, etc.; 
· acompaniere în scopul prevenirii și combaterii izolării sociale; 
· procurarea actelor de identitate (certificate de naștere, cărți de identitate); 
· alte activități de promovare a incluziunii sociale a persoanelor defavorizate: conștientizare și sensibilizare a publicului privind riscul de excluziune socială, respectarea drepturilor Sociale și promovarea măsurilor de asistență socială, mediere socială, ș.a.; 
· suport pentru realizarea unor activități instrumentale ale vieții zilnice (menaj, gestionare bunuri, efectuare cumpărături, plata facturilor), precum și mici reparații sau lucrări de amenajare a mediului ambiant. 
	B. Centre de zi pentru copii aflați în situație de risc. 
	Tipurile de activități dezvoltate în cadrul Centrului pot fi:
· Asistență socială - informații și sprijin pentru a beneficia și de alte servicii sociale, în funcție de nevoile specifice ale fiecărei familii; 
· sprijin în integrarea în muncă a părinților sau reprezentanților legali, în limita posibilităților existente, prin îndrumarea acestora către serviciul public specializat în medierea muncii;
· îngrijire pe timpul zilei - existența unui program zilnic organizat, elaborat în funcție de nevoile și particularitățile fiecărui copil în parte;
· acordarea mesei - masa de prânz și gustare;
· asistență pentru sănătate;
· activități educaționale - pentru copii;
· activități de recreere și socializare;
· activități de dezvoltare a deprinderilor de viață independentă;
· reabilitare psihologică - prin servicii de consiliere psihologică, oferită copiilor la nivel individual și de grup;
· orientare școlară și profesională; 
· consiliere și sprijin pentru părinți. 
	C.   Servicii de îngrijire la domiciliu pentru persoanele vârstnice - Se acordă în baza Legii nr. 17/2000 privind asistența socială a persoanelor vârstnice, republicată, cu modificările și completările ulterioare, persoanelor care au împlinit vârsta de pensionare stabilită de lege și au domiciliul în comună, în vederea prevenirii și depășirii unor situații de dificultate, vulnerabilitate sau dependență în scopul păstrării autonomiei persoanelor vârstnice. 
	Aceste servicii includ: informare, consiliere socială și servicii de bază: 
· ajutor pentru igiena corporală, îmbrăcare și dezbrăcare, hrănire și hidratare, asigurarea igienei eliminărilor, transfer și mobilizare, deplasare în interior, comunicare; 
· servicii de suport pentru desfășurarea activităților instrumentale ale vieții zilnice: ajutor pentru prepararea hranei sau livrarea acesteia, efectuarea de cumpărături, activități de menaj și spălătorie, însoțirea în mijloacele de transport, facilitarea deplasării în exterior și însoțire în funcție de gradul de mobilitate al beneficiarilor, activități de administrare și gestionare a bunurilor, acompaniere socială și socializare, servicii socio-medicale și facilitare acces la servicii conexe. 
	Pentru dezvoltarea acestor tipuri de serviciu standardul nu impune dezvoltarea unui Plan de Urgență, dar în cazul în care se vor dezvolta alte tipuri de servicii unde standardul o impune, se va întocmi Planul de urgență potrivit legislației in vigoare. 
	Etapele de parcurs pentru înființarea si dezvoltarea serviciului social, cu precizarea pentru fiecare acțiune a persoanei/persoanelor responsabile, perioada estimată pentru implementarea acțiunii, rezultatul/rezultatele așteptat(e)/indicatorul de monitorizare și persoana/structura din cadrul organizației, responsabilă de evaluarea îndeplinirii acțiunii: 
· pregătirea, elaborarea documentației de funcționare și obținerea autorizațiilor administrative prealabile funcționării;
· persoana responsabilă din cadrul Compartimentului Asistență Socială sau persoana delegată, sub supravegherea secretarului general al comunei; 
· informarea comunității; 
· Primar, persoana desemnată conform standardului minim de calitate; 
· Deschiderea; - Primar, coordonatorul serviciului social; 
· Asigurarea funcționării - coordonatorul serviciului social; 
· Strategia în situații de criză - coordonatorul serviciului, Primar.
	Perioada de implementare a planului de dezvoltare a serviciilor sociale este de 5 ani: 2025-2030. Conform art.9 alin. (l) lit. c), durata de funcționare conform actului de înființare, permite dezvoltarea serviciilor sociale pe care intenționează să le înființeze. 
 	Resurse pentru implementarea planului de dezvoltare a serviciilor sociale: 
	XV.   Estimări pe ani/surse de finanțare/categorii de cheltuieli etc.: 
· Surse proprii ale UAT Negru Vodă; 
· Cofinanțare: Alocări din bugetul local, județean și național; 
· Fonduri europene: PNRR, Granturi și programe de finanțare disponibile prin intermediul Uniunii Europene. 
	În momentul planificării dezvoltării fiecărui serviciu social, resursele financiare și logistice vor fi planificate și distribuite conform estimărilor pe ani, surse de finanțare și categorii de cheltuieli, respectând standardele minime de cost și reglementările în vigoare. 
	Se va lua în considerare standardul minim de cost pentru serviciile sociale, așa cum este menționat mai sus. 
	În fiecare an se va face o planificare a resurselor financiare necesare care vor fi cuprinse în panul anual de acțiune privind serviciile sociale administrate și finanțate de la bugetul local. 
	Se vor lua în calcul: 
· Cheltuieli cu resurse umane conform contractelor existente și previzionate; 
· Cheltuieli aferente spațiului și de funcționare lunară; 
· Cheltuieli de asistență directă pentru beneficiari; 
· Cheltuieli cu menținerea și îmbunătățirea standardelor minime de calitate; 
· Cheltuieli neprevăzute;
· Contracte/angajamente care stau la baza estimărilor: legislația în vigoare. Nu sunt încă angajamente ale primăriei referitor la aceste servicii sociale. 
	Estimarea normativului de personal cu respectarea normativului de personal prevăzut de legislația în vigoare aplicabilă serviciului social/serviciilor sociale planificat(e): 
· estimarea normativului de personal pentru fiecare serviciu social trebuie să respecte normele prevăzute de legislația în vigoare, asigurând astfel calitatea și eficiența serviciilor oferite;
· categoria de beneficiar specifică fiecărui serviciu social este: 25. 

	XVI.   Personalul 
· Personalul de conducere: coordonatorul centrului este absolvent de învățământ superior, cu diplomă de licență sau echivalentă. 
· Personal de specialitate: evaluarea nevoilor/situației beneficiarilor este realizată de personal de specialitate (după caz, asistent social, psiholog, psihopedagog, educator sau educator specializat, medic, ergoterapeut, kinetoterapeut etc etc.); personalul de specialitate se referă și la implementarea intervențiilor, astfel: conform fiecărui serviciu social ar putea fi nevoie de îngrijitori la domiciliu, psiholog, educatori, etc. 
	Niciun serviciu social nu poate funcționa fără existența asistentului social. 
	
La aceste categorii se adaugă: 
· personal cu funcții administrative, gospodărire, întreținere-reparații, deservire; 
· voluntari. 
	XVII. Identificarea spațiului/spațiilor în care urmează să funcționeze serviciul/serviciile social(e); aranjamente cu privire la edificare/închiriere/amenajare/modernizare etc. a spațiului/spațiilor în care urmează să funcționeze serviciul/serviciile social(e) 
	Spațiul propus pentru funcționarea fiecărui serviciului social se va identifica specific pe raza UAT -ului. 

	XVIII.   Resurse financiare și costul mediu lunar / beneficiar, estimat 
· Surse proprii ale UAT Negru Vodă
· Cofinanțare: Alocări din bugetul local, județean și național. 
· Fonduri europene: PNRR, Granturi și programe de finanțare disponibile prin intermediul Uniunii Europene. 
	În estimarea costurilor se va ține cont de Hotararea Nr. 1253/2022 din 12 octombrie 2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale, astfel:
· Copii beneficiari ai serviciilor centrelor de zi fără echipă mobilă 22.538 lei/an/beneficiar 
· Copii beneficiari ai serviciilor centrelor de zi an/beneficiar 7.654 lei/an/beneficiar 
· Unitățile de îngrijire la domiciliu - 8810ID-I - persoane încadrate în gradele de dependență IA, IB și IC, potrivit Grilei naționale de evaluare a nevoilor persoanelor vârstnice, aprobată prin Hotărârea Guvernului nr. 886/2000; cel puțin 20 de ore pe săptămână, cu un cost de 36 lei/oră -37,440/an/beneficiar. 
· Unitățile de îngrijire la domiciliu - 8810 ID-I - persoane încadrate în gradele de dependență IIA, IIB și IIC, potrivit Grilei naționale de evaluare a nevoilor persoanelor vârstnice, aprobată prin Hotărârea Guvernului nr. 886/2000; cel puțin 10 ore pe săptămână, însă mai puțin de 20 de ore, cu un cost de 36 lei/oră - 28.080/an/beneficiar. 
· Unitățile de îngrijire la domiciliu - 8810 ID-I - persoane încadrate în gradul de dependență IHA, potrivit Grilei naționale de evaluare a nevoilor persoanelor vârstnice, aprobată prin Hotărârea Guvernului nr. 886/2000; mai puțin de 10 ore pe săptămână, cu un cost de 36 lei/oră - 18.720 an/beneficiar. 
	Se va asigura diversificarea surselor de finanțare, incluzând surse propria cu cofinanțare din bugetele locale, județene și naționale, și fonduri europene. 
	XIX.   Indicatori de performanță, în legătură cu rezultatele stabilite în planul de dezvoltare a serviciilor sociale (cantitativ, calitativ, de intrare, de ieșire, de proces, de rezultat etc.)
	Indicatorii au în vedere atât aspectele cantitative cât și calitative. Dezvoltarea unui serviciu social specializat care să acorde servicii conform nevoilor identificate reprezintă îndeplinirea standardelor minime de calitate prin obținerea licenței de funcționare pentru serviciul social propus. 
Prin indicatorii calitativi se urmărește evaluarea: 
· Eficienței și eficacității serviciilor dezvoltate; 
· Satisfacției beneficiarilor;
· Impactului social. 
	La stabilirea indicatorilor de performanță în dezvoltarea serviciilor sociale trebuie să se aibă în vedere, pentru fiecare dintre serviciile sociale pe care intenționează să le înființeze, atingerea cerințelor minimale, standardele minime de calitate și, după caz, a indicatorilor de performanță aferenți nivelurilor de calitate II sau I, complementar cerințelor minimale. 
	Indicatorii de performanță aferenți serviciului social se vor formula în legătură cu scopul și funcțiile serviciului social prevăzute în regulamentul de organizare și funcționare al acestuia. Pentru fiecare obiectiv, respectiv serviciu social prevăzut mai sus, furnizorul de servicii sociale stabilește nivelul de performanță pe care îl planifică, pentru indicatorii prevăzuți în modelul fișei de autoevaluare aplicabile serviciului social respectiv. 
	Planul propriu de dezvoltare a serviciului social prevede îmbunătățirea permanentă a procedurilor de lucru și a mediului ambiant, în funcție de feedback-ul obținut prin mecanismele de evaluare a satisfacției persoanelor beneficiare și prin mecanismele de evaluare internă și externă 
implementate de furnizorul de servicii sociale, precum și pe baza rezultatului controalelor realizate de inspectorii sociali, sau după caz, acolo unde există, a rapoartelor de monitorizare independentă, realizate de organizațiile neguvernamentale care activează în domeniul drepturilor omului sau de organizațiile care reprezintă persoanele beneficiare de servicii sociale. 
	XX.   Organizarea monitorizării și evaluării planului de dezvoltare a serviciilor sociale
	Pentru a asigura implementarea eficientă și sustenabilă a planului de dezvoltare a serviciilor sociale, este esențială organizarea unui sistem robust de monitorizare și evaluare. Acesta va implica etape clare și responsabili desemnați pentru fiecare etapă, asigurându-se că toate activitățile sunt executate conform planului și că obiectivele sunt atinse. 
XXI.   Responsabilitățile enumerate pentru fiecare dintre etapele de implementare 
	Pregătirea, elaborarea documentației de funcționare și obținerea autorizațiilor administrative prealabile funcționării:
· Persoana responsabilă din cadrul Compartimentului Asistență Socială sau persoana delegată, sub supravegherea secretarului general al localității;
· Informarea comunității; 
· Primar, persoana desemnată conform standardului minim de calitate; 
· Deschiderea; - primar, coordonatorul serviciului social; 
· Asigurarea funcționării- Coordonatorul serviciului social; 
· Strategia în situații de criză - Coordonatorul serviciului, Primar. 
· Monitorizare și evaluare. 
Responsabilitățile revin coordonatorului serviciului social cat si echipei multidisciplinare care: 
1. Coordonează dezvoltarea planului de monitorizare și evaluare; 
2. Asigură alinierea cu obiectivele strategice ale centrului și reglementările în vigoare; 
3. Definește indicatorii de performanță și metodologiile de colectare a datelor; 
4. Stabilește calendarul evaluărilor periodice. 
XXII.   Raportare: 
· Echipă multidisciplinară către coordonator serviciu social; 
· Coordonator serviciu social către secretar; 
· Primar către consiliu local; 
· Responsabil de proiect către finanțatori. 
	XXIII.   Actualizare/revizuire plan/indicatori de performantă etc.: 
· Echipă multidisciplinară, coordonator serviciu social, primar. 
	Persoana desemnată de furnizorul de servicii sociale, cu atribuții de răspundere pentru serviciile sociale prestate, dacă prin fisa postului a fost desemnată si o altă persoană alături de administratorul operatorului economic: la momentul înființării serviciului social va exista o persoană care va îndeplini rolul de coordonator al serviciului social (decizie luată specific pentru fiecare tip de serviciu social pe care UAT va decide să îl înființeze);
	Planul propriu de dezvoltare a serviciului social prevede îmbunătățirea permanentă a procedurilor de lucru și a mediului ambiant, în funcție de feedback-ul obținut prin mecanismele de evaluare a satisfacției persoanelor beneficiare, prin mecanismele de evaluare internă și externă implementate de furnizorul de servicii sociale, precum și pe baza rezultatului controalelor realizate de inspectorii sociali sau, după caz, acolo unde există, a rapoartelor de monitorizare independentă, realizate de organizațiile neguvernamentale care activează în domeniul drepturilor omului sau de organizațiile care reprezintă persoanele beneficiare de servicii sociale.
	Responsabilitatea îndeplinirii Planului de dezvoltare al serviciilor sociale revine conducerii U.A.T., Primarul orașului Negru Vodă și Compartimentului de Asistență socială din cadrul Direcției de Asistență Socială a U.A.T. Negru Vodă.

      Primăria orașului Negru Vodă, își desfășoară activitatea în acord cu normativele în vigoare, Direcția de Asistență Socială Negru Vodă, asigură protecția datelor cu caracter personal în conformitate cu Regulementul (UE) 2016/679 privind protecția persoanelor fizice în cea ce privește protecția datelor cu caracter personal și privind libera circulație a acestor dateprecum și cu prevederile Directivei ( UE)2016/680 referitoare la protecția datelor personale în cadrul activităților specifice desfășurate de autoritățile de aplicare a legii.

